Imtella' April 4, 2021 - Aġġornata 4 Ta' April, 2021 9:50am Grupp ta' Iżlandiżi qagħdu jilagħbu l-volleyball ħdejn vulkan li kien qed jiżbroffa u wara anke ħadu l-kafe waqt li baqgħu jammiraw ix-xena. Fl-aħħar jiem eluf ta' Iżlandiżi rħewlha lejn il-vulkan li jinsab fil-peninsula ta' Reykjanes, madwar 30 kilometru bogħod mill-kapitali Reykjavik. Biex jikkontrollaw in-nies l-awtoritajiet għamlu passaġġ twil madwar 3.5 kilometri biex in-nies jgħaddu minn. Huma qed jagħmlu wkoll rondi biex iżommu lin-nies milli jersqu fl-iktar zoni perikolużi tal-vulkani fl-istess inħawi. Kien hemm persuni li kellhom jingħataw attenzjoni wara li vvjaġġaw mingħajr ikel jew ilbies adattat għal dan il-perjodu tas-sena.